José Enrique Olano

José Enrique Olano Loizaga (Liverpool, 1858ko martxoaren 28a - Bartzelona, 1934ko abenduaren 3a) bizkaitar ingeniari, enpresaburu eta politikaria izan zen.

Jose Antonio Olano bilbotar ontzigilearen semea zen. Stonyhurst Collegen ikasi ondoren, meatze-ingeniaritzan lizentziatu zen Lovainako Unibertsitate Katolikoan. 1880an Espainiara bidaiatu zuen Bartzelonan bizitzen jartzeko, eta bertako portua berritzeko proiektu bat argitaratu zuen.

1882an Sociedad Anónima de Metalurgia y Construcciones La Vizcaya — Bizkaiko Labe Garaietako enbrioia — sozietatearen sortzaileetako bat izan zen, eta enpresa horretako ingeniari-zuzendari izendatu zuten.

1893an, Berguedàko meatze-arroko ustiategi gehienak erosi zituen, Cercs, Fígols eta La Nou udalerrietan, modernizazio-prozesu garrantzitsu bat gauzatuz: meatze-trenbide baten etorrera bultzatu zuen, hainbat meatze-kolonia ezarri zituen,  meategiak hornitzeko gas-zentral bat eta beste zentral hidrauliko bat eraiki zituen.

Olanok politikan parte hartu zuen Alderdi Kontserbadorearen adar mauristako kide gisa. 1914 eta 1917 artean Erresumako senatari izan zen Gironako probintzia ordezkatuz. 1918ko hauteskunde orokorretan Bergako barrutian Gorteetarako diputatu hautatu zuten, 1919an Gironako barrutian eta 1920an Bergan. Unión Monárquica Nacionalaren bultzatzaileetako bat izan zen. 1919ko otsailean sortu zen, 1923an Primo de Riveraren estatu-kolpea babestu zuena.

 Erreferentziak 

 Kanpo estekak 

Kategoria:Liverpooldarrak
Kategoria:Euskal Herriko ingeniariak
Kategoria:Bizkaiko enpresaburuak
Kategoria:Kataluniako enpresaburuak
Kategoria:Kataluniako politikariak
Kategoria:Espainiako diputatuak
Kategoria:Espainiako senatariak
Kategoria:Espainiako liberalak
Kategoria:Espainiako kondeak
Kategoria:Pneumoniak hildakoak
Kategoria:Bartzelonan hildakoak